

Limbažu novada pašvaldība

**Salacgrīvas apvienības pārvalde**

Reģ. Nr. 40900040458; Smilšu iela 9, Salacgrīva, Limbažu novads, LV - 4033;

E-pasts salacgriva@limbazunovads.lv; tālrunis 64071973

Salacgrīvā, Limbažu novadā

**APSTIPRINĀTS**

 Salacgrīvas apvienības pārvaldes

vadītājs Andris Zunde

**Sacensību “Nēģu kross 2025”**

**NOLIKUMS**

**1. Mērķi un uzdevumi**

1.1. Noskaidrot ātrākos skrējējus šajās sacensībās.

1.2. Popularizēt skriešanas sportu un pārgājienu (ar un bez nūjām) kā veselīgu un interesantu laika pavadīšanu bērnu, jauniešu un iedzīvotāju vidū.

1.3. Rast pozitīvas emocijas un svētku sajūtu, popularizēt Nēģu svētkus.

**2. Organizatori**

2.1. Sacensības organizē Salacgrīvas sporta un atpūtas komplekss “ Zvejnieku parks” sadarbībā ar Limbažu novada pašvaldību.

2.2. Sacensību norisi vada Salacgrīvas sporta metodiķe Mārīte Jankovska (tālr.28626884) un apstiprinātā tiesnešu kolēģija.

**3. Vieta un laiks**

3.1. Sacensības notiek **2025.gada 11.oktobrī, Salacgrīvas pagasta teritorijā, Limbažu novadā. Starts un finišs “Vējavās” (pie Svētupes nēģu tača).**

3.2. **Reģistrācija sacensībām no pl. 8:30**

**4. Distances. Dalībnieki.**

4.1.Sacensībās **pieejamas 5 dažādas skriešanas distances:**

**distance “Ikriņi” – 2km** (meitenes, zēni). Piedalās skrējēji vecumā līdz 10 gadiem. Līdz 2015.g.dz. (ieskaitot).

**distance “Maznēģītis” – 5km** (meitenes, zēni). Piedalās skrējēji vecumā līdz 15 gadiem 2010.g.dz. (ieskaitot).

**distance “Nēģītis” – 5km** (sievietes, vīrieši). Piedalās skrējēji vecumā no 16 gadiem (dzimuši 2009.g.vai vēlāk).

**distance “Nēģis” - 8-11 km** (sievietes, vīrieši). Bez vecuma ierobežojuma.

**distance “Supernēģis” - 20-23 km** (sievietes, vīrieši). Bez vecuma ierobežojuma.

4.2.**Pārgājiens/nūjošana “Nēģu gājējs” – 8-11km** bez laika kontroles. Distances laikā aizliegts gan **skriet**, gan veikt distanci **sporta soļošana**stilā (distance paredzētā gājējiem/nūjotājiem). Dalībnieki trasē netiek novēroti (vai ir pareiza nūjošanas tehnika) un netiek kontrolēti (skrien / neskrien).

4.3. Distanču “Ikriņi’, “Maznēģītis”, “Nēģītis”, “Nēģis” un “Supernēģis” dalībnieku rezultāti tiek fiksēti izmantojot elektronisko laika kontroles sistēmu.

**5. Reģistrācija**

5.1. Dalībnieku reģistrācija sacensībām notiek, iepriekš reģistrējoties **internetā un sacensību dienā uz vietas**.

5.2. Iepriekšēja reģistrācija internetā par pazeminātu dalības maksu ir pieejama tiešsaistē no **2025.gada 18.augusta līdz 2025.gada 3.oktobra plkst. 24.00.** Reģistrācija internetā pieejama mājas lapā [www.zvejniekuparks.lv](http://www.zvejniekuparks.lv) un sociālās platformas “Facebook” Sporta un atpūtas komplekss “Zvejnieku parks” lapā

5.3. Pēdējā brīža reģistrācija iespējama sacensību dienā sacensību vietā no plkst.8.30 līdz 20 min. pirms attiecīgā starta sākuma.

5.4. Dalībnieki drīkst mainīt savu pieteikto distanci vai mainīt pieteikto dalībnieku pret citu. Šīs izmaiņas jāveic sacensību dienā “Reģistrācijas” teltī ne vēlāk kā 20 min pirms starta laika.

5.5. Dalībniekiem, kuri būs iepriekš reģistrējušies internetā, būs personalizēts numurs un nodrošināta piemiņas medaļa par dalību.

**6. Dalības maksa**

6.1. Veicot iepriekšēju reģistrāciju internetā, samaksa veicama ar pārskaitījumu.

6.2. Dalības maksa sacensībām tiek piemērota no 18 gadu vecuma ( dzimuši 2007.gadā vai vēlāk. Ja dalībnieks dzimis 2007.gadā, bet 11.oktobrī vēl nav sasniedzis 18 gadu vecumu, dalības maksa netiek piemērota).

6.3. Dalības maksa, **reģistrējoties internetā līdz 3.oktobrim ieskaitot ir 10,- EUR**, un tā ir jāsamaksā **līdz 2025.gada 6.oktobrim.** Dalības maksa **skriešanas distancēs sacensību dienā ir 15,- EUR, savukārt pārgājiena/nūjošanas distancē ir 10,-EUR** apmaksu veicot skaidrā naudā ne vēlāk kā 20 min pirms starta.

6.4. Maksājuma uzdevumā **katram dalībniekam** jānorāda: vārds, uzvārds, dalība Nēģu Krosā (dz.gadu var redzēt maksājumā, un tas obligāti jānorāda pieteikuma anketā).

6.5. Dalībnieki sacensībām tiek reģistrēti tikai pēc maksājuma saņemšanas. Šis punkts neattiecas uz jauniešiem līdz 17.g.v.

6.6. Dalības maksa pārskaitāma uz sekojošiem **organizatora rekvizītiem:**

**Limbažu novada pašvaldība
Reģ.nr. 90009114631
AS SEB banka
LV71UNLA0013013130848**

6.7. Ja sacensības tiek atceltas, pārceltas kādu ierobežojumu vai citu nepārvaramu apstākļu dēļ, dalības maksa netiek atgriezta, bet tiek pārcelta uz nākamo Nēģu krosu.

**7. Sacensību programma**

7.1. plkst. 10:00 starta signāls **2 km distancei “Ikriņi”** – zēni, meitenes. Šajā distancē piedalās skrējēji vecumā līdz 10 gadiem. Līdz 2015.g.dz. (ieskaitot).

7.2. plkst. 10:00 starta signāls **5 km distancei “Maznēģītis” –** zēni, meitenes. Šajā distancē piedalās skrējēji vecumā līdz 15 gadiem 2010.g.dz. (ieskaitot).

7.3. plkst. 11:00 starta signāls **5 km distancei “Nēģītis” –** vīrieši, sievietes. Šajā distancē piedalās skrējēji vecumā no 16 gadiem (dzimuši 2009.g.vai vēlāk).

7.4. plkst. 11:00 starta signāls **8-11 km distancei “Nēģis”** - vīrieši, sievietes. Šajā distancē nav vecuma ierobežojuma.

7.5. plkst. 11:00 starta signāls **20-23 km distancei “Supernēģis”** - vīrieši, sievietes. Šajā distancē nav vecuma ierobežojuma.

7.6. plkst. 11:15 starta signāls **Pārgājiens/nūjošana “Nēģu gājējs” – 8-11km**

7.7. Dalībnieki trasē dodas ar kopēju startu katrā distances garumā atbilstoši norādītajam starta laikam. Uzvar sportists, kurš pirmais noskrien savu distanci (teikums neattiecas uz punktu 7.6).

7.8. 2 km, 5 km un 8 -11km trase vedīs gar jūras krastu un pa Lauteru priežu mežu.

18 - 23km trase vedīs pa Lauteru priežu mežu, cauri Salacgrīvai uz nēģu tačiem (izskrien cauri trīs Salacas nēģu tačiem), šķērso Salacas upi pāri trešajam nēģu tacim un atpakaļ pa Lauteru priežu mežu uz “Vējavām”.

**8. Vērtēšana, apbalvošana**

8.1. 2 km, 5 km līdz 15.g., 5km 16g.un vecāki, 8 - 11 km un 20 - 23 km distancēs atsevišķi tiek vērtēti vīrieši un sievietes.

8.2. 2 km distancē un iepriekš reģistrētajiem sacensību dalībniekiem pārējās distancēs tiks pasniegtas “Nēģu krosa” piemiņas medaļas.

8.3. 2km, 5 km (līdz 15.g.v. un no 16.g.v. un vecāki), 8 - 11 km un 20 – 23km distancē ar medaļām tiks apbalvoti 1. – 3.vietu ieguvēji zēniem un meitenēm, vīriešiem un sievietēm.

8.4. Sacensību dalībnieki pārgājiena/nūjošanas distancē “Nēģu gājējs” **netiek** apbalvoti.

8.5. Katrā distancē godalgoto vietu ieguvējiem paredzētas specbalvas un pārsteiguma balvas no pasākuma atbalstītājiem.

8.6. Izlozes kārtībā ar atbalstītāju balvām katrā distancē, kuri būs ieradušies uz izlozi, tiks apbalvoti vairāki finišējušie dalībnieki.

**9. Noteikumi**

9.1. Sacensībās var piedalīties visi iedzīvotāji, kam to ļauj veselības stāvoklis. Sacensību organizatori neuzņemas atbildību par sacensību dalībnieku veselības stāvokli.

9.2. Katrs sacensību dalībnieks pirms starta reģistrācijā ar savu parakstu apliecina, ka uzņemas pilnu atbildību par savas veselības atbilstību skriešanas un pārgājiena/nūjošanas distances veikšanai. Dalībniekiem, jaunākiem par 18 gadiem, jābūt līdzi atbildīgajai personai, kas paraksta pieteikuma anketu. Sacensību organizatori nenes atbildību par dalībnieku iespējamajām traumām sacensību laikā.

9.3. Sacensību dalībnieki apņemas ievērot ceļu satiksmes noteikumus.

9.4. Sacensību numuram ir jābūt redzamam kopā ar sacensību dalībnieku visu sacensību laiku.

9.5. Sacensības notiek pie daļēji ierobežotas transporta kustības.

9.6. Visi dalībnieki, kuri pārkāps noteikums, neveicot pilnu distanci, tiks diskvalificēti.

9.7. Dalībniekiem ir jābūt īpaši uzmanīgiem, šķērsojot brauktuves.

9.8. Sacensību dalībnieki apņemas ievērot Godīgas spēles pamatprincipus, kas ietver gan savstarpēju cieņu vienam pret otru, gan sportiskā gara jēdzienus.

**10. Izdevumi**

Ar sacensību organizēšanu saistītie izdevumi tiek segti no Limbažu novada pašvaldības līdzekļiem un dalībnieku dalības maksām.

**11. Dažādi**

11.1. Sacensību organizatori un tiesneši garantē godīgu un precīzu sacensību izvešanas kārtību un to prasīs arī no sacensību dalībniekiem.

11.2. Sacensību dalībnieks ar savu parakstu pieteikumā:

11.2.1. Apliecina veselības stāvokļa atbilstību izvēlētajai slodzei;

* + 1. Apliecina, ka sacensību organizatori nekādi neatbild par jebkuriem materiāliem zaudējumiem vai nelaimes gadījumiem, vai nāves gadījumiem sacensību laikā, gan pirms, vai pēc tām;
		2. Piekrīt, ka personas dati (vārds, uzvārds, dzimums, dzimšanas dati,) tiks uzglabāti sacensību organizētāju dokumentācijā sacensību laikā un tie netiks izpausti trešajām personām ārpus sacensībām. Personas dati pēc sacensībām tiks uzglabāti vienu gadu un tad iznīcināti.
		3. Piekrīt, ka sacensību organizators izmantos un demonstrēs pēc saviem ieskatiem jebkurus videomateriālus, fotoattēlus vai arī to reprodukcijas, kas tapuši sacensību laikā, un kurās attēloti sacensību dalībnieki.
1. **Izmaiņas sacensību nolikumā**

Organizatoriem ir tiesības izdarīt izmaiņas un papildinājumus nolikumā. Par izmaiņām sacensību nolikumā organizatori paziņo savos saziņas kanālos – mājas lapa, sociālie tīkli, norādot izmaiņu būtību. Organizatori nav atbildīgi par to, ja dalībnieki nav iepazinušies ar nolikumu.

Salacgrīvas apvienības pārvaldes vadītājs Andris Zunde

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU